کابل له څو میاشتو وروسته نن یو ځل بیا د یوې خونړۍ حملې شاهد و۔

د کابل ښار لوېدیځ کې پر کاج ښوونیز مرکز حمله کې لسګونه کسان وژل شوي او ټپيان شوي دي۔ ډېری قربانیان هغه زده‌کوونکي وو چې په کانکور ازموینه کې د ګډون لپاره‌یې چمتووالی نیوه۔

طالب چارواکو د وژل شویو شمېر ۱۹ تنه ویلی، خو ښايي شمېرې له دې هم ډېرې وي۔

دا وېډیوګانې د کابل محمد علي جناح روغتون ته د ټپيانو له لېږدول کېدو څو شېبې وروسته ازادي راډیو ته استول شوي۔

خبرداری: دا وېډیو ځوروونکې شېبې لري